Korejovce

Korejovce (hungare Koróc rutene Кореївці [korejivci]) estas vilaĝo kaj municipo en Slovakio.

 Situo 
Korejovce situas en valo, laŭ traira flankovojo. Svidník troviĝas je 13 km.

 Historio 
La unua mencio okazis pri la vilaĝo en 1600 en formo "Kerowche". En 1787 133 vilaĝanoj loĝis en 22 domoj, en 1828 194 vilaĝanoj en 25 domoj. En 1910 laŭ la popolnombrado vivis en Koróc 104 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Sáros, al distrikto de Svidník, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1944 pro la bataloj la vilaĝo bruldetruiĝis. En 2001 vivis en Korejovce 70 homoj, (51 slovakoj, 19 rutenoj).

 Vidindaĵoj 
 grekokatolika ligna preĝejo omaĝe al Defendema Dipatrino de 1764
 ligna sonorilostablo apud la preĝejo

Kategorio:Municipoj en distrikto Svidník